Stari grad Kamengrad
44°46′43″N 16°33′47″E﻿ / ﻿44.77861°N 16.56306°E﻿ / 44.77861; 16.56306 Ostaci kamengradske tvrđave smješteni su na platou iznad naselja Donji Kamengrad, iznad rijeke Blihe, uz putnu komunikaciju Sanski Most - Bosanska Krupa - Bihać - Prijedor. Osnova tvrđave je trokutasta, a sužava se na istočnoj strani. Često je prepravljana. Prvi se put spominje 1374. Pripadala je župi Sana. Bila je posjed knezova Blagajskih. Pretpostavka je da Kamengrad pada u ruke Osmanlija već 1463, o čemu, po narodnom predanju svjedoči Fatihova Musalla, no to se desilo tek 1498. godine. U Osmanskom carstvu u početku je Kamengrad važno vojno uporište. Kada su Osmanlije zauzele Bihaćku krajinu tada Kamengrad gubi na značaju. Izgled Kamengrada iz najranijih vremena očuvan je na graviri u putopisu Benedikta Kuripešića iz 1530. godine. Komisija za očuvanje nacionalnih spomenik BiH je 2008. historijsko područje – Stari grad Kamengrad u Sanskom Mostu proglasila za nacionalni spomenik Bosne i Hercegovine